зони или компартменти, в т.ч. вземане на проби и изследване за различни болести по домашните птици, според случая. Посочените специални условия, както и образците на ветеринарните сертификати, които трябва да придружават стоките за внос и транзитно преминаване през Съюза, са установени в част 2 от приложение I към същия регламент. В Регламент (ЕО) No 798/2008 също така се установяват условията, при които дадена трета държава, територия, зона или компартмент следва да се смята за свободна/свободен от високопатогенна инфлуенца по птиците.
 (6)
 Украйна фигурира в част 2 от приложение II към Решение 2007/777/ЕО като трета държава, от която е разрешено въвеждането в ЕС на месни продукти и обработени стомаси, пикочни мехури и черва от домашни птици, пернат дивеч, отглеждан в стопанство, щраусоподобни, отглеждани в стопанство и пернат дивеч, подложени на режима без специална обработка „А“, за цялата ѝ територия.
 (7)
 Освен това Украйна фигурира в част 1 от приложение I към Регламент (ЕО) No 798/2008 като трета държава, от която вносът и транзитът на домашни птици и продукти от домашни птици през територията на Съюза са разрешени за цялата ѝ територия.
 (8)
 На 30 ноември 2016 г. Украйна потвърди наличието на високопатогенна инфлуенца по птиците от подтип H5N8 на нейна територия и поради това не може повече да бъде считана за свободна от тази болест. Следователно ветеринарните органи на Украйна не могат повече да издават ветеринарни сертификати за пратки с домашни птици и продукти от домашни птици, предназначени за износ за Съюза.
 (9)
 Впоследствие, на 4 януари 2017 г., Украйна потвърди наличието на високопатогенна инфлуенца по птиците от подтип H5N8 в стопанства в още две области от нейната територия. Ветеринарните органи на Украйна потвърдиха че са пристъпили към изпълнението на политика за унищожаване на птиците с цел борба с високопатогенната инфлуенца по птиците и ограничаване на нейното разпространение.
 (10)
 Украйна предостави информация за епидемиологичната обстановка на своята територия и за мерките, предприети за предотвратяване на по-нататъшното разпространение на високопатогенната инфлуенца по птиците, и тази информация бе оценена от Комисията. Въз основа на тази оценка, както и на гаранциите, предоставени от Украйна, е целесъобразно да се допусне, че налагането на ограничения за въвеждането в Съюза на пратки с домашни птици и продукти от домашни птици само от засегнатите от високопатогенна инфлуенца по птиците зони, по отношение на които ветеринарните органи на Украйна са наложили ограничения поради настоящото наличие на огнища, би следвало да е достатъчно като мярка за посрещане на рисковете, свързани с въвеждането на домашни птици и продукти от домашни птици в Съюза.
 (11)
 Освен това, с цел да се предотврати въвеждането в ЕС на вируса на високопатогенната инфлуенца по птиците, месните продукти и обработени стомаси, пикочни мехури и черва от домашни птици, пернат дивеч, отглеждан в стопанство и пернат дивеч от зоната в Украйна, засегната от високопатогенна инфлуенца по птиците, по отношение на която ветеринарните органи на Украйна са наложили ограничения поради настоящото наличие на огнища, следва да бъдат подлагани най-малкото на специалната обработка „D“ съгласно част 4 от приложение II към Решение 2007/777/ЕО.
 (12)
 Следователно Регламент (ЕО) No 798/2008